Mordhau

***Mordhau*** er et flerspiller hack-and-slash-kampspill med ett middelaldrene-tema utviklet av det uavhengige slovenske studioet Triternion, med et sterkt fokus på ferdighetsbasert konkurransespill og karakter tilpasning. Det har et kampsystem som vektlegger nærkamp, løst basert på historiske teknikker som finter, omdirigering og alternativ bruk av våpen. Andre funksjoner inkluderer langdistansevåpen, katapulter og kamp til hest. Spillet ble utgitt 29. april 2019 for Windows via Steam. Versjoner for PlayStation 4, PlayStation 5, Xbox One og Xbox Series X/S ble lansert 12. juli 2023.

Spillet ble delvis finansiert gjennom en Kickstarter-kampanje i 2017, hvor det ble samlet inn nesten  dollar.

## Spillmekanismer
I *Mordhau* deltar spillerne i nærkamp med middelalderske våpen som sverd, spyd, skjold, hammere, buer, katapulter og mer. Når de kjemper på nært hold, kan spillerne beseire motstanderne sine ved å bruke teknikker som retningsbestemte slag, støt, spark, unnvikelser, blokkeringer og pareringer, samtidig som de holder øye med helse- og utholdenhetsmålerne sine. Spillerne kan også ri hester i kamp. Spillet kan spilles enten i førstepersons- eller tredjepersonsperspektiv.

### Karaktertilpasning
Utenfor kan spilleren redigere og lage leiesoldater for de fleste spillmoduser. Når man oppretter eller redigerer en leiesoldat, kan spilleren endre kroppstype, ansikt og stemme for kosmetiske formål. Redigering av ting som rustning, våpen og fordeler koster poeng i spillet. Avhengig av hvilken type rustning spilleren velger, kan det påvirke bevegelseshastigheten – tyngre rustning gjør spilleren tregere og koster flere poeng. Selv om det kun finnes tre nivåer av rustning, er det også kosmetiske varianter. Verdien av våpenpoeng bestemmes stort sett av våpenets størrelse – for eksempel vil en lett dolk koste mindre enn en tung hammer. Fordelssystemet gir leiesoldaten ulike passive evner til en poengkostnad, hvor kostnaden skaleres basert på hvor nyttige fordelene er.

### Spill-moduser
* Duel: I *Mordhau* sin rangert 1v1-modus konkurrerer spillere i intense én-mot-én-dueller for å klatre på ledertavlen. Spillet bruker et ferdighetsbasert rangeringssystem der spillere matches mot motstandere med lignende ferdighetsnivå. Hver seier gir rangpoeng, mens tap fører til tap av poeng. Kampene foregår på små, balanserte arenaer designet for rettferdige dueller uten ytre forstyrrelser. Spillerne må mestre kampmekanikk som finter, pareringer og presise angrep for å overvinne motstanderen. Rangert 1v1 er en populær modus blant spillere som ønsker å forbedre ferdighetene sine og bevise seg som de beste duellantene i *Mordhau*.
* Ranked 3v3: I rangert 3v3-modus i *Mordhau* konkurrerer lag på tre spillere mot hverandre i taktiske nærkamper. I likhet med 1v1-modusen brukes et ferdighetsbasert rangeringssystem der lag stiger eller faller i rang basert på seier eller tap. Lagarbeid, strategi og individuell dyktighet er avgjørende for å dominere motstanderne.
:I en lengre periode var laget Paradox rangert som nummer én i verden. Paradox ble grunnlagt av triplesix2001 (Norge), Koba (Danmark) og Sir Beef (England), og laget ble kjent for sitt sterke samspill internt og sin negative oppførsel mot andre. Rangert 3v3 er en populær modus for spillere som ønsker en mer lagbasert utfordring og konkurranse på høyt nivå i Mordhau.
* Frontline: I denne spillmodusen kan opptil 64 spillere deles inn i to lag. Hvert lag starter med 1000 poeng og konkurrerer om å tjene flere poeng ved å kjempe mot hverandre, erobre fiendtlig territorium og fullføre lagets mål. For hver fiende som blir beseiret, mister det andre laget ett poeng. Å erobre sentralt eller fiendtlig territorium reduserer motstanderlagets poeng. Imidlertid vil fullføring av lagets hovedmål umiddelbart avslutte spillet til fordel for laget som fullførte det.
* Invasion: I denne spillmodusen deles opptil 64 spillere inn i to lag, der det ene laget er angripere og det andre forsvarere. Forsvarerne må beskytte nøkkelobjektiver, mens angriperne må fullføre dem for å komme videre. Når et objektiv er erobret, må forsvarerne trekke seg tilbake for å forsvare det neste. Spillet har en tidsbegrensning, som økes når angriperne sikrer et objektiv. Forsvarerne vinner hvis tiden går ut, mens angriperne vinner hvis alle objektiver fullføres innen tidsfristen.
* Battle Royale: I denne modusen konkurrerer 64 spillere i en kamp der alle kjemper mot hverandre. Når en spiller blir beseiret, er de ute av spillet og kan ikke gjenopplives. Den siste overlevende vinner. Ved starten av spillet spawner alle spillere uten våpen eller rustning og må finne kister med utstyr for å øke sjansen for overlevelse. For å forhindre stillstand krymper en sirkel gradvis kartet og tvinger spillerne nærmere hverandre. Denne spillmodusen ble imidlertid fjernet.
* Horde: I denne modusen kjemper et lite lag av spillere mot bølger av datastyrte fiender som blir vanskeligere for hver bølge. Spillerne starter uten våpen eller rustning, og helse regenereres ikke normalt. For å gjenopprette helse og få våpen må spillerne beseire fiender og overleve runden. Å beseire en fiende gir spilleren en fjerdedel av helsen tilbake samt spillvaluta. Fullføring av en bølge gjenoppretter helsen og gir mer valuta, som brukes til å kjøpe våpen og rustning. Alt utstyr er spredt rundt på kartet, noe som krever at spillerne har god kunnskap om hvor ting befinner seg. 29. april 2024 ble Horde-modusen oppdatert til **Demon Horde**, som introduserte nye våpen, kart og fiender, samt endringer i inventarsystemet og ferdighetstreet for Horde.
* Skirmish: Denne modusen ligner på team deathmatch, men med en viktig forskjell: når en spiller blir beseiret, kan de ikke respawne før neste runde. Det siste laget som står igjen, vinner runden. Spillet fortsetter til ett lag har vunnet 7 runder. Etter at Battle Royale ble fjernet, er denne modusen tilgjengelig via Brawl-alternativet i kampmenyen.
* Deathmatch: I denne modusen kjemper alle spillere mot hverandre uten lag. Den første spilleren som oppnår et bestemt antall drap, vinner. Mange Deathmatch-servere er **duellservere**, hvor to spillere må utføre en emote for å starte en duell – oftest brukes emoten *Flourish*, som er et enkelt sverdsnurr. Etter fjerningen av Battle Royale er Deathmatch tilgjengelig via **Brawl**-alternativet i kampmenyen.
* Team Deathmatch: Denne modusen ligner på Deathmatch, men her deles spillerne inn i to jevne lag og konkurrerer om å få flest drap på motstanderlaget. Som med Deathmatch og Skirmish, er den tilgjengelig via **Brawl**-alternativet i kampmenyen.
* Swordgame: Denne modusen ligner på Deathmatch, men alle spillere starter med det samme våpenet. Hver gang en spiller dreper en fiende, oppgraderes eller byttes våpenet til et nytt. For å vinne må en spiller få et drap med hvert av de 20 våpnene i spillmodusen.

## Utvikling
Spillet ble bygget med Unreal Engine 4.

Marko Grgurovič, en slovensk PhD-student i informatikk ved Universitetet i Primorska, startet utviklingen av *Mordhau* alene. Uten erfaring innen spillutvikling begynte Grgurovič å lage en prototype i Unity kalt *Project Slasher*. Etter å ha jobbet med *Project Slasher* sammen med en annen person i to år, bestemte teamet seg for å lage hele prosjektet på nytt, da det ikke holdt ønsket standard. I løpet av de neste tre årene fikk Grgurovič selskap av flere programmerere, grafikere og animatører fra hele verden, mange av dem spillentusiaster som likte *Chivalry: Medieval Warfare* og ønsket å lage noe lignende. Dette førte til at de grunnla selskapet Triternion og begynte å produsere de første versjonene av spillet. I denne perioden byttet utviklingsteamet fra Unity til Unreal Engine og ga prosjektet det nye navnet *Mordhau*.

I mars 2017 lanserte selskapet en Kickstarter-kampanje for å samle inn midler til utviklingen, og nådde finansieringsmålet på under 24 timer. Spillet ble utgitt 29. april 2019 på Steam. Det er planlagt for lansering på PlayStation 4, PlayStation 5, Xbox One og Xbox Series X/S.

## Referanser


## Eksterne lenker
* 
*